Kristian de Dyuv
Kristian Rene de Dyuv (fr. Christian René de Duve; 2 oktyabr 1917 – 4 may 2013) — belçikalı sitoloq və biokimyaçı, "hüceyrənin struktur və funksional təşkilinin kəşfinə görə" 1974-cü ildə fiziologiya və tibb üzrə Nobel mükafatı laureatı (Albert Klod və Corc Palade ilə birgə). Fəlsəfə doktoru (1945), Luven Katolik Universitetinin (1985-ci ildən) və Rokfeller Universitetinin (1988-ci ildən) fəxri professoru. Belçika Kral Elmlər və İncəsənət Akademiyasının üzvü (ARB; 1975, 1963-cü ildən müxbir), ABŞ Milli Elmlər Akademiyası (1975), Fransa Elmlər Akademiyası (1978), London Kral Cəmiyyəti (1988) və Amerika Fəlsəfə Cəmiyyətinin (1991) əcnəbi üzvü .